২০২৫–২৬ উয়েফা চ্যাম্পিয়ন্স লিগ

২০২৫–২৬ উয়েফা চ্যাম্পিয়ন্স লিগ হবে উয়েফা কর্তৃক আয়োজিত ইউরোপের ক্লাব ফুটবল প্রতিযোগিতার ৭১তম আসর এবং ইউরোপীয় চ্যাম্পিয়ন ক্লাব কাপ থেকে উয়েফা চ্যাম্পিয়ন্স লিগে রূপান্তরিত হওয়ার পর থেকে এটি ৩৪তম আসর।

হাঙ্গেরির বুদাপেস্টের পুস্কাস অ্যারেনায়  ৩০ মে ২০২৬ সালে ফাইনাল খেলা হবে। ২০২৫–২৬ উয়েফা চ্যাম্পিয়ন্স লিগের বিজয়ীরা স্বয়ংক্রিয়ভাবে ২০২৬–২৭ উয়েফা চ্যাম্পিয়ন্স লিগের লিগ পর্ব, ২০২৬ ফিফা ইন্টারকন্টিনেন্টাল কাপ ফাইনাল, ২০২৯ ফিফা ক্লাব বিশ্বকাপের গ্রুপ পর্বের জন্য যোগ্যতা অর্জন করবে এবং ২০২৬ উয়েফা সুপার কাপে ২০২৫–২৬ উয়েফা ইউরোপা লিগের বিজয়ীদের বিরুদ্ধে খেলার যোগ্যতা অর্জন করবে।

এটি হবে প্রথম চ্যাম্পিয়ন্স লিগের মৌসুম যেখানে একই দেশের ৫টিরও বেশি দল অংশগ্রহণ করবে। ইংল্যান্ড থেকে ৬টি দল চ্যাম্পিয়ন্স লিগে অংশগ্রহণ করবে।

অ্যাসোসিয়েশন দল বরাদ্দ 
উয়েফার ৫৫টি সদস্য রাষ্ট্রের মধ্যে মধ্যে ৫৩টি দেশের মোট ৮২টি দল ২০২৫-২৬ উয়েফা চ্যাম্পিয়ন্স লীগে অংশগ্রহণ করবে (ব্যতিক্রম হল লিচেনস্টাইন, যেটি কোনও ঘরোয়া লীগ আয়োজন করে না এবং রাশিয়া, বর্তমানে দেশটির সদস্যপদ স্থগিত রয়েছে)। উয়েফা দেশ গুণাঙ্ক নিয়ম অনুযায়ী উয়েফার অ্যাসোসিয়েশন র‍্যাঙ্কিং করা হয়, যার মাধ্যমে এই প্রতিযোগিতায় প্রত্যেক অ্যাসোসিয়েশন হতে কতটি দল অংশগ্রহণ করবে তা নির্ধারণ করা হবে: 

 ১-৫ নম্বর অ্যাসোসিয়েশনের প্রতিটিতে চারটি করে দল থাকে।
 অ্যাসোসিয়েশন ৬-এ তিনটি দল রয়েছে।
 ৭-১৫ নম্বর অ্যাসোসিয়েশনের প্রতিটিতে দুটি করে দল থাকে।
 ১৬-৫৫ নম্বর অ্যাসোসিয়েশন ( লিচেনস্টাইন  এবং রাশিয়া  বাদে) প্রত্যেকের একটি করে দল রয়েছে।
 ২০২৪-২৫ উয়েফা চ্যাম্পিয়ন্স লীগ এবং ২০২৪-২৫ উয়েফা ইউরোপা লীগের বিজয়ীরা যদি তাদের ঘরোয়া লীগের মাধ্যমে ২০২৫-২৬ উয়েফা চ্যাম্পিয়ন্স লীগের জন্য যোগ্যতা অর্জন করতে না পারে, তাহলে তাদের প্রত্যেককে অতিরিক্ত প্রবেশাধিকার দেওয়া হবে।
 ২০২৪-২৫ মৌসুমে সেরা সহগ সহ দুটি অ্যাসোসিয়েশনের লিগ পর্বে একটি করে ইউরোপীয় পারফরম্যান্স স্পট থাকবে। উয়েফা চ্যাম্পিয়ন্স লিগ এবং ইউরোপা লিগের বিজয়ীরা ইউরোপীয় পারফরম্যান্সের স্থান পূরণ করতে পারবে না।

অ্যাসোসিয়েশন র‍্যাঙ্কিং 
২০২৫-২৬ উয়েফা চ্যাম্পিয়ন্স লিগের জন্য, অ্যাসোসিয়েশনগুলিকে তাদের ২০২৪ উয়েফা অ্যাসোসিয়েশন সহগ অনুসারে স্থান বরাদ্দ করা হয়, যা ২০১৯-২০ মৌসুম থেকে ২০২৩-২৪ মৌসুম পর্যন্ত ইউরোপীয় প্রতিযোগিতায় তাদের ফলাফলের ওপর ভিত্তি করে নির্ধারিত। এই টেবিলটি উয়েফা থেকে রাশিয়ার চলমান স্থগিতাদেশের প্রতিফলন ঘটায়।

অ্যাসোসিয়েশন সহগের উপর ভিত্তি করে বরাদ্দ ছাড়াও, অ্যাসোসিয়েশনগুলিতে চ্যাম্পিয়ন্স লীগে অংশগ্রহণকারী অতিরিক্ত দল থাকতে পারে, যেমনটি নীচে উল্লেখ করা হয়েছে:

 (ইপিএস) – ইউরোপীয় পারফরম্যান্স স্পট, ২০২৩–২৪ অ্যাসোসিয়েশন গুণাঙ্কের শীর্ষ দুইয়ে থাকা অ্যাসোসিয়েশনগুলির জন্য অতিরিক্ত স্থান।
  –  ২০২৪–২৫ উয়েফা চ্যাম্পিয়ন্স লিগ বিজয়ী দলের জন্য অতিরিক্ত স্থান।
  –  ২০২৪–২৫ উয়েফা ইউরোপা লিগ বিজয়ী দলের জন্য অতিরিক্ত স্থান।

বিন্যাস 

রাশিয়ার ইউরোপীয় ফুটবলে চলমান নিষেধাজ্ঞার কারণে, ২০২৫-২৬ উয়েফা চ্যাম্পিয়ন্স লিগের নিম্নলিখিত পরিবর্তন করা হয়েছে:

 ২৩ নম্বর অ্যাসোসিয়েশন (সাইপ্রাস) এবং ২৪ নম্বর (হাঙ্গেরি) এর চ্যাম্পিয়নরা প্রথম বাছাইপর্বের পরিবর্তে দ্বিতীয় বাছাইপর্বে (চ্যাম্পিয়নস পাথ) প্রবেশ করবে।

যেহেতু চ্যাম্পিয়ন্স লিগের শিরোপাধারীরা ( প্যারিস সেন্ট-জার্মেইন)তাদের ঘরোয়া লিগের স্বাভাবিক বরাদ্দ অনুযায়ী যোগ্যতা অর্জন করায় নিম্নলিখিত পরিবর্তনগুলি করা হয়েছে:

 অলিম্পিয়াকোস, যে ক্লাবের সর্বোচ্চ ক্লাব গুণাঙ্ক ছিল, অন্যথায় বাছাইপর্ব বা প্লে-অফ রাউন্ডের চ্যাম্পিয়ন্স পথে প্রবেশ করত, তারা চ্যাম্পিয়ন্স পথের দ্বিতীয় বাছাইপর্বের পরিবর্তে লীগ পর্যায়ে প্রবেশ করবে।
 স্লোভান ব্রাতিস্লাভা এবং কারাবাগ, সর্বোচ্চ ক্লাব গুণাঙ্ক সহ দুটি ক্লাব যারা অন্যথায় চ্যাম্পিয়ন্স পাথের প্রথম বাছাইপর্বে প্রবেশ করত, তারা চ্যাম্পিয়ন্স পাথের দ্বিতীয় বাছাইপর্বে প্রবেশ করবে।

রাউন্ড এবং ড্র তারিখ 
প্রতিযোগিতার সময়সূচী নিম্নরূপ।  বিগত মৌসুমের তুলনায়, একটি "একচেটিয়া সপ্তাহ" চালু করা হয়েছিল যার মধ্যে বৃহস্পতিবারও ম্যাচের দিন ছিল। ম্যাচ সাপ্তাহিক- ৮ (শুধুমাত্র বুধবার) এবং ফাইনাল ছাড়া অন্যান্য সপ্তাহের সব ম্যাচ মঙ্গলবার এবং বুধবারে অনুষ্ঠিত হবে।

তথ্যসূত্র

বহিঃসংযোগ 

 
পূর্ব নির্ধারিত ফুটবল প্রতিযোগিতা
উয়েফা চ্যাম্পিয়নস লিগের মৌসুম